**Web-programozás-1 beadandó feladat**

**Alakítsanak ki két-fős csoportokat és a feladatot közösen, projektmunkában oldják meg.** A dokumentációban majd írják le, hogy a két főből ki melyik feladatrészt csinálta meg.

Keressen egy tetszőleges nonprofit szervezetet (alapítvány, egyesület, stb.), amelynek weboldalt fog készíteni. (Mintha a jelenlegi helyett egy új verziót kellene fejlesztenie). Olyan honlapot keressen, ahol van elegendő szöveges és képi információ a feladat elkészítéséhez.

A feladathoz **segítséget** a következő oldalon talál!

1. Valósítsa meg a weboldalt a Front Controller dinamikus tervezési minta (**Kötelező elem**!) alkalmazásával.

- minden menüpont esetén az index.php fájlt hívja meg

- menüneveket és közös adatokat konfigurációs fájlból olvassa be egy TÖMB-ből (array).

A forráskód a lehető legjobban használja ki a HTML5 lehetőségeit. Az oldalon vízszintes menüt használjon. Legyen a fejlesztett weboldalon egy link a választott szervezet weboldalára, amelyről elég a főoldalt és még egy aloldalt átvenni. **(2 pont)**

1. Bővítse a választott főoldalt két videóval, egyet saját könyvtárából, és egyet szolgáltatótól (pl. Youtube), és a saját könyvtárában lévő video ne legyen több mint 5 mp, a méretkorlát miatt. **(1 pont)**A további oldalakat a következő pontok szerint alakítsa ki:
2. Készítsen egy harmadik oldalt képek, képgaléria tárolására. Legyen lehetőség új képek feltöltésére. Képfeltöltést csak bejelentkezett felhasználó tehet meg. **(2 pont)**
3. A negyedik oldalon legyen egy kapcsolat űrlap, amelynek segítségével e-mailt lehet küldeni az oldal tulajdonosa számára, de az e-mail küldése helyett jelenítse meg az adatokat egy új (ötödik) oldal tartalmaként. Ellenőrizze megfelelően az űrlap helyes kitöltését. Az ellenőrzést végezze el kliens- és szerveroldalon is (JavaScript, PHP). A HTML kódban ne ellenőrizze az úrlap adatait. Az elküldött Űrlap adatokat ezen kívül mentse le adatbázisba is. **(2 pont)**
4. Tegye lehetővé megtekinteni egy hatodik oldalon táblázatban az előző pontban elküldött üzeneteket az adatbázisból fordított időrend szerint (a legfrissebb legyen elől). **(2 pont)**

Írják minden üzenethez a küldés idejét és az üzenetküldő nevét. Ha nem bejelentkezett felhasználó írta, akkor: "Vendég"

1. Regisztráció, Belépés, Kilépés. Bővítsük a honlapot „Belépés” és „Kilépés” menüponttal a következők szerint:

a) A „Belépés” menüpont akkor látható, ha nincs bejelentkezve a felhasználó.

b) A „Kilépés” menüpont akkor látható, ha be van jelentkezve a felhasználó.

c) A „Belépés” menüpontra kattintva feljön egy oldal, ahol lehet bejelentkezni vagy regisztrálni.

d) Regisztrációkor nem léptetjük be automatikusan a felhasználót.

e) A rendszer fejlécen jelenítse meg a bejelentkezett felhasználót, ha be van lépve, a következő formában: Bejelentkezett: Családi\_név Utónév (Login\_név) **(2 pont)**

1. Alkalmazásában használja a Reszponzív tervezést Bootstrap keretrendszerrel **(2 pont)**
2. Alkalmazását töltse fel és valósítsa meg Internetes tárhelyen is. Bármelyik tárhely-szolgáltatót használhatja. (**Kötelező elem**! **A működés ez alapján lesz javítva**) **(2 pont)**
3. Használja a GitHub verziókövető rendszert (<https://github.com/>). **(2 pont)**  
   (**Kötelező elem**! **A forrás ez alapján lesz javítva**) Ne csak a kész alkalmazást töltse fel egy lépésben, hanem a részállapotokat is legalább 5 lépésben.

A GitHub-on a projektmunka módszert alkalmazzák: látszódjék, hogy a csoport tagjai melyik részt készítették el.

**Készítsen legalább 10 oldalas dokumentációt**, amiben leírja az alkalmazás működését képernyőképekkel. A dokumentációban adja meg a tárhely és a GitHub projektjének URL címét **és írja le részletesen, hogy az előző feladatpontokat az alkalmazásban hogy és hol valósította meg**. Fontos, hogy ez utóbbit leírja a dokumentációban, mert a feladat ez alapján lesz javítva.

A dokumentációban adja meg az internetes tárhely és adatbázis belépéséhez szükséges FTP és URL címet, felhasználónevet és jelszót, ami szükséges a megoldás ellenőrzéséhez, valamint a GitHub címét.

**Be kell adni** a **Neptun MeetStreet**-en keresztül egy tömörített (zip kiterjesztésű) fájlban a weboldal forrásait, a szükséges MySql adatbázist létrehozó szkriptet és a dokumentációt.

Akik közösen csinálják, mindenki adja be a megoldást.

A forrásokat feltöltve a helyi web szerver (XAMPP) munka-könyvtárába az alkalmazás működőképes legyen.

**Pontozás:**

Weboldal összesen: maximum 17 pont

A weboldal dokumentációja: maximum 3 pont

Összesen: maximum 20 pont

**Segítség az egyes részekhez**

A feladathoz a - **PHP - front-controller tervezési minta** fejezet 2. megoldásából kell elindulni, azt kell felhasználni és továbbfejleszteni.

|  |  |
| --- | --- |
| **Feladatrész** | **Fejezet a PDF fájlban** |
| Front Controller tervezési minta | PHP - front-controller tervezési minta |
| Vízszintes menü | 1. gyakorlat– HTML – CSS (több feladatban is van) |
| Képek, galéria, képfeltöltés | PHP – képek, galéria, képfeltöltés |
| Adatbázis használat | PHP – Adatbázis használat-… |
| Regisztráció, Belépés, Kilépés | PHP - front-controller tervezési minta / 2. megoldás  PHP – Adatbázis használat – Belépés / Regisztráció |
| Űrlap ellenőrzés kliens és szerver oldalon | 2. fejezet (HTML ellenőrzés) + PHP, Javascript, HTML, CSS fejezet (JavaScript, PHP ellenőrzés) |
| Reszponzív tervezés | Reszponzív tervezés – Bootstrap 4. keretrendszerrel |

**A tárhely használatról és a GitHub használatról ezekben a dokumentumokban talál leírást:**

Tarhely-hasznalat-Nethely.docx

GITHUB-GITLAB használat.docx